Αλίν Τόσκα

Ο Αλίν Ντορίνελ Τόσκα (ρουμανικά: Alin Dorinel Toşca) (14 Μαρτίου 1992) είναι Ρουμάνος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Γκαζιαντέπ Φ.Κ..

Σταδιοδρομία σε συλλόγους

Πρώτα χρόνια 
Αναδείχθηκε μέσω των ακαδημιών της Στεάουα Βουκουρεστίου και έκανε το επαγγελματικό ντεμπούτο του με τη ΦΚ Στεάουα Βουκουρεστίου ΙΙ. Ήταν δανεικός στην Ουνιρέα, με την οποία έπαιξε στο πρώτο του αγώνα στο Πρωτάθλημα, στις 11 Σεπτεμβρίου 2010 εναντίον της Στεάουα. 

Είχε επίσης ένα σύντομο πέρασμα από τη Σαγκεάτα Στεζάρου, πριν γίνει μέλος της Βιτόρουλ Κονστάντσα το 2012, με την οποία είχε πάνω από 50 συμμετοχές.

Επιστροφή στη Στεάουα 
Τον Μάρτιο του 2014, η Στεάουα ανακοίνωσε την υπογραφή του, με τον παίκτη να εντάσσεται  στην ομάδα το καλοκαίρι. Σκόραρε το πρώτο του γκολ στις 14 Δεκεμβρίου 2014, συνεισφέροντας στην εκτός έδρας νίκη με 3-0 επί της Politehnica Iaşi για το Cupa Ligii.

Μπέτις 
Στις 24 Ιανουαρίου 2017, μετακινήθηκε στην ισπανική Ρεάλ Μπέτις, υπογράφοντας πενταετές συμβόλαιο. Έκανε το ντεμπούτο του στην Πριμέρα Ντιβισιόν πέντε μέρες αργότερα, παίζοντας και στα 90 λεπτά εναντίον της Μπαρτσελόνα στην ισοπαλία με 1-1.

Μπενεβέντο (δανεισμός) 
Αφού υποχώρησε στη σειρά προτίμησης, συμφώνησε στον 5μηνο δανεισμό του στη Μπενεβέντο Κάλτσιο της Σέριε Α, στις 31 Ιανουαρίου 2018.

ΠΑΟΚ (δανεισμός) 
Στις 24 Αυγούστου 2018, πήγε δανεικός στον ΠΑΟΚ για τη σεζόν 2018-19, με δυνατότητα αγοράς. Στον ΠΑΟΚ αποτέλεσε δεύτερη λύση, τόσο για την θέση του αριστερού μπακ, όσο και για την θέση του στόπερ. Συνολικά αγωνίστηκε σε 16 αγώνες προσφέροντας 2 ασσίστ, ενώ στέφθηκε πρωταθλητής και κυπελλούχος ελλάδος, με την ομάδα του ΠΑΟΚ να κάνει το νταμπλ. Με την λήξη του δανεισμού του επέστρεψε στην Μπέτις. Το ίδιο καλοκαίρι υπέγραψε στην τούρκικη Γκαζισεχίρ.

Εθνική ομάδα 
Η πρώτη του συμμετοχή με την Εθνική Ρουμανίας, έγινε στις 23 Μαρτίου 2016, μπαίνοντας ως αλλαγή, σε μία φιλική νίκη με 1-0 επί της Λιθουανίας, στο Τζιούρτζιου.

Στατιστικά σταδιοδρομίας

Με συλλόγους 

 Μέχρι τις 1 Ιουλίου 2019.

Με την Εθνική 

 Μέχρι τις 16 Σεπτέμβρη 2019.

Διακρίσεις

Με συλλόγους 
Στεάουα Βουκουρεστίου 

 Πρωτάθλημα Ρουμανίας: 1 2014-15 
 Κύπελλο Ρουμανίας: 1 2014-15 
 Cupa Ligii: 2 2014-15, 2015-16

ΠΑΟΚ
 Κύπελλο Ελλάδας: 1 2018-19
 Πρωτάθλημα Ελλάδας: 1 2018-2019

Παραπομπές

Εξωτερικοί σύνδεσμοι 

Προφίλ στο Transfermakrt.com
   
   
    

Ρουμάνοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ρουμανίας Κ21
Ποδοσφαιριστές Εθνικής Ρουμανίας
Ποδοσφαιριστές ΦΚ Ουνίρεα Ουρζιτσένι
Ποδοσφαιριστές Λίγκα 2 (Ρουμανία)
Ποδοσφαιριστές Λίγκα 1 (Ρουμανία)
Ποδοσφαιριστές ΦΚ Βιιτόρουλ Κονστάντσα
Ποδοσφαιριστές Στεάουα Βουκουρεστίου
Ποδοσφαιριστές Ρεάλ Μπέτις
Ποδοσφαιριστές Πριμέρα Ντιβιζιόν
Ξένοι ποδοσφαιριστές στην Ισπανία
Ρουμάνοι ποδοσφαιριστές στο εξωτερικό
Ποδοσφαιριστές Μπενεβέντο Κάλτσιο
Ποδοσφαιριστές Σέριε Α
Ξένοι ποδοσφαιριστές στην Ιταλία
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Γκαζιαντέπ Φ.Κ
Ποδοσφαιριστές Σούπερ Λιγκ Τουρκίας
Ξένοι ποδοσφαιριστές στην Τουρκία